Andres Sutt		
Kliimaministeerium	
	
info@kliimaministeerium.ee	29.12.2025 nr 1-12/1360 - 1	

	

	
Ettepanek kinnisasjade võõrandamiseks		

Austatud Andres Sutt	

Pöördume Teie poole ettepanekuga anda nõusolek Eesti Vabariigi omandis ja Kliimaministeeriumi valitsemisel olevate Villpea tn 4 (kinnistusregistriosa nr 18056550, katastritunnus 78401:101:5475, pindala 68 914 m², sihtotstarve maatulundusmaa 100%), Villpea tn 6 (kinnistusregistriosa nr 18038650, katastritunnus 78401:101:5476, pindala 117 945 m², sihtotstarve maatulundusmaa 100%) ja Tihniku tänav T2 (kinnistusregistriosa nr 7700150, katastritunnus 78401:101:2698, pindala 149 869 m², sihtotstarve transpordimaa 100%) kinnisasjade (edaspidi kinnisasjad) tasuta Tallinna linnale võõrandamiseks riigivaraseaduse alusel.

Tallinna Linnavolikogu 23. septembri 2021 otsusega nr 106 kehtestatud Nõmme linnaosa üldplaneeringu kohaselt on kinnisasjad roheala juhtotstarbega maa-alad.
Kinnisasjad jäävad Tallinna Linnavolikogu 28. jaanuari 2021 määrusega nr 1 „Harku metsa kaitseala moodustamine ja kaitse-eeskiri“ kehtestatud Harku metsa kaitseala koosseisu. Kaitseala eesmärk on kaitsta väärtuslikku maastikku, kaitsealuseid liike ja nende elupaiku ning säilitada ja parandada virgestusvõimalusi Tallinna edelaosas. Kaitseala kaitse-eesmärkide tegelik elluviija on Tallinna linn ning Tallinna Keskkonna- ja Kommunaalamet on kaitseala valitsejaks.

Tallinna Keskkonna- ja Kommunaalamet on seisukohal, et kinnisasjad on vajalik taotleda Tallinna linna omandisse, kuna kinnisasjad piirnevad Harku metsa kaitseala koosseisus olevate Kalda tn 1a ja Kalda tn 1e kinnisasjadega, mis on juba Tallinna linna omandis. Kinnisasjade kuuluvus linnale tagab parima ja stabiilseima garantii kaitse-eesmärkide täitmiseks, avaliku huvi esikohale seadmiseks ja ressursside efektiivseimaks kasutamiseks kaitseala majandamisel.
Tallinna Keskkonna- ja Kommunaalamet on Tallinna Linnavaraametile selgitanud, et 2026 aasta II kvartalis on kavas kehtestada Harku metsa kaitseala kaitsekorralduskava ning seejärel alustab Tallinna Keskkonna- ja Kommunaalamet vajalike kaitsekorralduslike tegevuste elluviimist. Kui kohaliku omavalitsuse tasandi kaitsealal paiknevad kinnisasjad kuuluvad linnale, siis on kaitsekorralduslike tegevuste elluviimine efektiivsem ja väiksema halduskoormusega ning seega puudub vajadus iga kaitsekorraldusliku tegevuse täiendavaks kooskõlastamiseks riigiga.

Tallinna linn vajab kinnisasju rohealadena ja juurdepääsuteedena avalikuks kasutamiseks ning on nõus tasuma kinnisasjade võõrandamisega seotud kulud (sh notaritasu ja riigilõiv).
Eeltoodust tulenevalt ning lähtudes riigivaraseaduse § 29 lõike 1 punktist 2, § 33 lõike 1 punktist 1, § 49 lõikest 2 ja § 63 lõikest 2 ning kohaliku omavalitsuse korralduse seaduse § 6 lõikest 1 ja § 35 lõikest 5 teeme Kliimaministeeriumile ettepaneku võõrandada Villpea tn 4, Villpea tn 6 ja Tihniku tänav T2 kinnisasjad tasuta Tallinna linnale riigivaraseaduse alusel kohaliku omavalitsuse seadusest tulenevate ülesannete täitmiseks vajaliku maana.

	
Lugupidamisega	

	
	
(allkirjastatud digitaalselt)	
Tiit Terik	
abilinnapea

	

Hiie Kaber
6404301 hiie.kaber@tallinnlv.ee